Z A P I S N I K
9. sjednice Vijeća Mjesnog odbora Žitnjak održane 26. veljače 2026. 
Zagreb, Žitnjak 61 s početkom u 18,00 sati

Nazočni članovi Vijeća:
Mario Kovačić, Slavica Marinković, Antonio Brtan, Mario Gavran i Mehmed Ramić.

Odsutni članovi Vijeća: -

Predsjedava gospodin Mario Kovačić, predsjednik Vijeća.

Zapisnik vodi: Mario Kovačić, predsjednik Vijeća

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 9. sjednicu Vijeća Mjesnog odbora.

Predsjednik Vijeća daje zapisnik 8. sjednice na verifikaciju.
Vijeće prihvaća tekst Zapisnika 8. sjednice Vijeća, bez izmjena.

Na prijedlog predsjednika i Vijeće jednoglasno utvrđuje


DNEVNI  RED

	1. 
	Izvješće o radu Vijeća Mjesnog odbora Žitnjak za 2025. – donošenje izvješća

	2. 
	Program rada Vijeća Mjesnog odbora Žitnjak za 2026 - donošenje Programa

	3. 
	Zaključak o redovnom korištenju prostora - SDP - donošenje zaključka

	4. 
	Zaključci  o aktualnoj komunalnoj i prometnoj problematici - donošenje zaključaka

	
	a) Zaključak o komunalnoj problematici (PKP) - asfaltiranje dijela nogostupa u ulici III. Struge.

	
	b) Zaključak o uvrštavanju ulice Žitnjak II. odvojak u Program redovnog pranja javnoprometnih površina.

	5. 
	Pitanja, prijedlozi i obavijesti




Ad1. Izvješće o radu Vijeća Mjesnog odbora Žitnjak za 2025. – donošenje izvješća


	Predsjednik Vijeća Mario Kovačić, napominje da Vijeće treba donijeti izvještaj o radu Mjesnog odbora Žitnjak za 2025.
Otvara raspravu

U raspravi sudjeluju: Mario Kovačić, Slavica Marinković, Antonio Brtan, Mario Gavran i Mehmed Ramić, 

Vijeće jednoglasno donosi

Izvješće o radu Vijeća Mjesnog odbora Žitnjak za 2025. – donošenje izvješća

(Zaključak se prilaže ovom zapisniku i njegov je sastavni dio.)

Ad2. Program rada Vijeća Mjesnog odbora Žitnjak za 2026 - donošenje Programa

	Predsjednik Vijeća Mario Kovačić, napominje da Vijeće treba donijeti Program rada Vijeća Mjesnog odbora Žitnjak za 2026.
Otvara raspravu

U raspravi sudjeluju: Mario Kovačić, Slavica Marinković, Antonio Brtan, Mario Gavran i Mehmed Ramić, 

Vijeće jednoglasno donosi

Program rada Vijeća Mjesnog odbora Žitnjak za 2026. - donošenje Programa

(Zaključak se prilaže ovom zapisniku i njegov je sastavni dio.)

Ad3. Zaključak o redovnom korištenju prostora - SDP - donošenje zaključka

Predsjednik Vijeća Mario Kovačić, ukazuje vijećnicima da je pristigao jedan zahtjev za redovno korištenje prostora od stranke SDP-a. Napominje da stranka ima već svoj termin samo ga treba produžiti.
Otvara raspravu.

U raspravi sudjeluju: Mario Kovačić, Slavica Marinković, Antonio Brtan, Mario Gavran i Mehmed Ramić, 

Vijeće jednoglasno donosi

Zaključak  o redovnom korištenju prostora - SDP - donošenje zaključka

(Zaključak se prilaže ovom zapisniku i njegov je sastavni dio.)

Ad4. Zaključci  o aktualnoj komunalnoj i prometnoj problematici - donošenje zaključaka

Predsjednik Vijeća napominje da je na mail pristigao jedan zahtjev stranke pa bi po njemu trebalo donijeti zaključak.
[bookmark: _GoBack]
a) Zaključak o komunalnoj problematici (PKP) - asfaltiranje dijela nogostupa u ulici III. Struge

Predsjednik napominje da stranka zahtjevom traži da se asfaltira dio nogostupa u ulici III. Struge.
Otvara raspravu.

U raspravi sudjeluju: Mario Kovačić, Slavica Marinković, Antonio Brtan, Mario Gavran i Mehmed Ramić, 

Vijeće jednoglasno donosi

Zaključak  o komunalnoj problematici (PKP) - asfaltiranje dijela nogostupa u ulici III. Struge

(Zaključak se prilaže ovom zapisniku i njegov je sastavni dio.)

b) Zaključak o uvrštavanju ulice Žitnjak II. odvojak u Program redovnog pranja javnoprometnih površina

Vijećnica Slavica Marinković napominje kako je ulica u Žitnjak II. odvojak dosta prljava i predlaže da se donese zaključak o uvrštavanju iste u Program redovnog pranja javnoprometnih površina.
Predsjednik Vijeća otvara raspravu.

U raspravi sudjeluju: Mario Kovačić, Slavica Marinković, Antonio Brtan, Mario Gavran i Mehmed Ramić, 

Vijeće jednoglasno donosi

Zaključak o uvrštavanju ulice Žitnjak II. odvojak u Program redovnog pranja javnoprometnih površina

(Zaključak se prilaže ovom zapisniku i njegov je sastavni dio.)

Ad5. Pitanja, prijedlozi i obavijesti

Predsjednik Vijeća Mario Kovačić, izvještava nazočne vijećnike s radom između dviju sjednica. Napominje da će sve dobili u izvještajima na sljedećim sjednicama.  
Vijećnici postavljaju pitanje o nogostupu u ulici Žitnjak Martinci.
Predsjednik napominje da su po tom pitanju već puno puta slali zaključke prema Vijeću Gradske četvrti i prema Gradu ali do sada nisu dobili nikakve odgovore. Navodi da će po tom pitanju zatražiti da prisustvuje sjednici Vijeća Gradske četvrti da tamo pokuša direktno zatražiti bilo kakav odgovor po pitanju izgradnje nogostupa.
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.

Sjednica je završila u 19:00 sati

KLASA: 024-08/26-003/313
URBROJ: 251-13-11-5/006-26-2
Zagreb, 26. veljače 2026.

Zapisnik uredio
Mario Kovačić
Predsjednik
Vijeća Mjesnog odbora Žitnjak

Mario Kovačić


Na temelju članka 98. stavka 1. točke 5. Statuta Grada Zagreba (Službeni glasnik Grada Zagreba 23/16) i članka 15. stavka 1. Pravila Vijeća Mjesog odbora Žitnjak Vijeće Mjesnog odbora Žitnjak na 9. sjednici, održanoj 26. veljače 2026. godine donijelo je
                                      
IZVJEŠTAJ O RADU
Vijeća mjesnog odbora Žitnjak
za  2025. godinu


Aktivnosti Vijeća Mjesnog odbora Žitnjak su se u 2025. organizirale i provodile u dva saziva. 
Vijeće Mjesnog odbora Žitnjak izabrano na izborima 2021. obavljalo je poslove iz svog djelokruga rada do 14. travnja 2025., nakon čega su raspuštena sva Vijeća u Gradu Zagrebu. Do tog datuma Vijeće Mjesnog odbora je u 2025. održalo 4. sjednice.
Nakon provedenih lokalnih izbora 18. svibnja 2025. novoizabrano Vijeće Mjesnog odbora Žitnjak je 27. lipnja 2025. održalo konstituirajuću sjednicu i počelo svoj rad sukladno Statutu Grada Zagreba, Pravilima Mjesnog odbora, Poslovnikom o radu i Programu rada Vijeća za 2025.
Vijeće je donoseći zaključke nastojalo što uspješnije pridonositi rješavanju problema svih građana na  svom području. Na sjednicama se raspravljalo o različitim problemima i prijedlozima koje su davali, građani,  udruge građana i institucije kao što su škole, dječji vrtići, kulturne ustanove i drugi. 
             U suradnji s građanima mjesnog odbora, Vijeće je, obilazeći teren, stjecalo uvid u brojne probleme, od kojih su neki specifični za ovo gradsko područje.

           Vijeće Mjesnog odbora Žitnjak u novom sastavu je nakon konstituiranja 27. lipnja 2025.,  u 2025. godini održalo 7 sjednica.  
Prisustvo na sjednicama:
1. MARIO KOVAČIĆ – na 7 sjednica
2. SLAVICA MARINKOVIĆ – na 7 sjednica
3. MARIO GAVRAN – na 7 sjednica
4. ANTONIO BRTAN - na 7 sjednica
5. MEHMET RAMIĆ – na 7 sjednica

Nije bilo odgođenih, a niti prekinutih sjednica zbog nedovoljnog broja prisutnih članova Vijeća.  Sjednice Vijeća prosječno su trajale oko 60 minuta.
Na sjednicama novoizabranog Vijeća je u 2025. godini bilo ukupno 27. točaka dnevnog reda i doneseno je sveukupno 30 akata.  
U strukturi zastupljenosti akata Vijeća prema sadržaju, najzastupljenija je bila aktualna komunalna problematika (održavanje komunalne infrastrukture, uređivanje javnih zelenih površina parkova i igrališta te drugih javnih objekata i površina; rješavanje problema vezanih uz promet u kretanju i mirovanju te podizanje kvalitete usluge javnog prijevoza).
Osim navedenih, Vijeće je donosilo akte kojima je davalo svoja mišljenja po pitanju zakupa zemljišta te mišljenja o prostorno planskim dokumentima koji se odnose na područje Mjesnog odbora, a smatra se da su od interesa za sve građane grada Zagreba.
	Svi zaprimljeni podnesci (na mail MO Žitnjak, Vijeću  Mjesnog odbora osobno) su se rješavali putem zaključaka koji su se donosili na sjednicama ili rješavali direktnim dopisima.   
Od akata koje sukladno Statutu GZ i Pravilima Mjesnog odbora samostalno donosi, Vijeće MO prošlog saziva donijelo je u 2025. godini Izvješće o radu Vijeća Mjesnog odbora Žitnjak za 2024., Godišnji izvještaj o izvršenju Financijskog plana Mjesnog odbora za 2024., Program rada Vijeća Mjesnog odbora Žitnjak za 2025. godinu, Financijski plan Mjesnog odbora Žitnjak za 2025., Plan komunalnih aktivnosti Mjesnog odbora Žitnjak za 2025. i zaključak o izmjeni Plana komunalnih aktivnosti te Program održavanja komunalne infrastrukture na području Mjesnog odbora Žitnjak.
Predsjednik Vijeća redovito je sazivao sjednice Vijeća, predlagao dnevni red i predsjedavao svim sjednicama Vijeća u 2025. godini. Surađivao je s predsjednikom Gradske četvrti Peščenica - Žitnjak u sastavljanju dnevnog reda, te prisustvovala Koordinacijama predsjednika Gradske četvrti Peščenica - Žitnjak i predsjednika mjesnih odbora Gradske četvrti Peščenica – Žitnjak.
U strukturi zastupljenosti akata Vijeća prema sadržaju, najzastupljenija je bila aktualna komunalna problematika za čija su rješavanje donesena 30 akta (održavanje komunalne infrastrukture, uređivanje javnih zelenih površina parkova i igrališta te drugih javnih objekata i površina; rješavanje problema vezanih uz promet u kretanju i mirovanju te podizanje kvalitete usluge javnog prijevoza) većinom na prijedloge građana. 
Članovi Vijeća su svoj rad realizirali prvenstveno kroz sudjelovanje na sjednicama Vijeća, na koje su se redovito odazivali. Članovi su na sjednicama raspravljali i izjašnjavali se o svim pitanjima koja su bila na dnevnom redu, te davali inicijative i prijedloge radi poboljšanja života građana na svom području. 
Također, organizirali su redovita tjedna dežurstva u sjedištu Mjesnog odbora Žitnjak radi primanja građana i kontakata s građanima.
Vijeće je u svom radu nastojalo riješiti zahtjeve građana, te je poduzimalo mjere u okviru svojih nadležnosti kroz prijedloge za Plan malih komunalnih akcija i Aktualnu komunalnu problematiku, upoznavanje Vijeća Gradske četvrti Peščenica - Žitnjak i nadležnih gradskih ureda sa zahtjevima i potrebama građana Mjesnog odbora Žitnjak dostavljajući zapisnike i zaključke sa sjednica Vijeća Vijeću Gradske četvrti Peščenica-Žitnjak na nadležno postupanje.
Isto tako, na svojim sjednicama predsjednik je informirao članove Vijeća o  dobivenim odgovorima nadležnih gradskih tijela na proslijeđene zaključke Vijeća na koje su se nadležni očitovali te o svim poduzetim radnjama  vezanim uz poboljšanje uvjeta života građana s područja Mjesnog odbora.

KLASA: 024-08/26-03/313
URBROJ: 251-13-11-5/006-26-4
Zagreb, 26. veljače 2026.

Predsjednik Vijeća
Mjesnog odbora Žitnjak

                                                                                                                 Mario Kovačić




Na osnovi članaka 98. stavka 1. točke 5. Statuta Grada Zagreba (Službeni glasnik Grada Zagreba (Službeni glasnik Grada Zagreba 23/16, 2/18, 23/18, 3/20, 3/21 i 11/21- pročišćeni tekst), članka 15. stavka 1. Pravila Mjesnog odbora Žitnjak i članka 27 stavka 1. Poslovnika o radu Vijeća Mjesnog odbora Žitnjak, Vijeće Mjesnog odbora Žitnjak na 9. sjednici 26. veljače 2026. donijelo je 
 

		               Program rada Vijeća Mjesnog odbora Žitnjak	                                         			                             za 2026.


a) Polazne odrednice

	Vijeće Mjesnog odbora Žitnjak polazne odrednice svoga Programa rada temelji na najaktualnijim potrebama komunalnog, socijalnog i kulturnog standarda, koje je Vijeće uočilo u svome radu (pri tome se ne podrazumijeva samo nova problematika već i održavanje postojeće infrastrukture i standarda) uz stavljanje naglaska na posebnost i specifičnost Vijeća Mjesnog odbora  Žitnjak.
	Naravno, polazne odrednice i ciljevi i zadaci programa rada Vijeća Mjesnog odbora Žitnjak ovise o cjelovitom radu mjesne samouprave, odnosno o suradnji Vijeća s Vijećem Gradske četvrti Peščenica-Žitnjak. Stoga se polazne odrednice rada Vijeća Mjesnog odbora Žitnjak kod definiranja problema i predlaganja njihovih rješenja kako komunalnog, tako i društvenog i kulturnog standarda, te organiziranja suradnje s građanima, uz ostalo, temelje i na suradnji Vijeća Mjesnog odbora Žitnjak s Vijećem Gradske četvrti Peščenica-Žitnjak. Suradnja se pri tom podrazumijeva kroz primjenu propisane i opisane procedure rada Vijeća Mjesnog odbora Žitnjak koja se odvija i pokreće od suradnje s građanima, poznavanja komunalne problematike, donošenja zaključaka na sjednicama i koordinacije predsjednika Vijeća Mjesnih odbora s predsjednikom Vijeća Gradske četvrti Peščenica-Žitnjak.

	Iz navedenog konteksta specificiraju se sljedeće polazne odrednice:

1. Održavanje komunalne infrastrukture
1. Pojačano održavanje, asfaltiranje i rekonstrukcija ulica.
1. Izgradnja i asfaltiranje parkirališta.
1. Uređenje i asfaltiranje pješačkih staza i nogostupa.
1. Regulacija prometa postavom prometne signalizacije.
1. Pojačanje postojeće javne rasvjete u ulicama.
1. Uređenje i opremanje dječjih igrališta potrebnim sadržajima.
1. Zaštita javnih zelenih površina i opremanje istih sadržajima (klupe, stolovi, koševi za otpatke i sl.).
1. Briga o problematici vezanoj uz zaštitu okoliša i sigurnost građana u Mjesnom odboru Žitnjak.
1. Nezavršeni i nedorečeni urbanistički planovi o čemu ovisi proces legalizacije i standardizacije objekata u MO Žitnjak.
1. Sve navedene polazne odrednice ovise o osnovnoj odrednici koja se prepoznaje po stupnju uspješnosti:
10. suradnje Vijeća Mjesnog odbora Žitnjak  s građanima,
10. suradnje Vijeća Mjesnog odbora Žitnjak s Vijećem Gradske četvrti Peščenica-Žitnjak i Gradskim uredom za mjesnu samoupravu.

Navedene odrednice uvjetuju i usmjeravaju izravno uspješnost rada Vijeća Mjesnog odbora Žitnjak a neizravno pridonose uspješnoj realizaciji rada Vijeća Gradske četvrti Peščenica-Žitnjak.

b) Glavni ciljevi

Iz navedenih polaznih odrednica, te na osnovi rada Vijeća Gradske četvrti Peščenica-Žitnjak vezanog uz prostor našeg mjesnog odbora, Vijeće Mjesnog odbora Žitnjak postavlja sljedeće ciljeve:

1. Koordinirano u suradnji s građanima sustavno prikupljanje svih podataka bitnih za Mjesni odbor Žitnjak o komunalnoj opremljenosti, uređenju prostora, komunalnom redu, zaštiti okoliša, javnog reda i mira, rada javnih službi te upoznavanje Vijeća Gradske četvrti Peščenica-Žitnjak i građana MO Žitnjak s istim.
1. Koordinirano s Vijećem Gradske četvrti Peščenica-Žitnjak sustavno i kontinuirano planiranje rješavanja manjih komunalnih potreba koje Vijeće Mjesnog odbora Žitnjak selektira i predlaže Vijeću Gradske četvrti kao prioritete programa MKA za tekuće i iduće razdoblje.
1. Uočavanje i predlaganje Vijeću Gradske četvrti i drugim nadležnim tijelima većih komunalnih problema na Mjesnom odboru Žitnjak koji se ne mogu, zbog svoje obimnosti i složenosti, rješavati kroz program MKA.
1. Kontinuirano upoznavanje i praćenje osnovnih akata na kojima se temelji rad, organizacija i odlučivanje Vijeća Mjesnog odbora Žitnjak.
1. Permanentno nastojanje za što učinkovitijom suradnjom Vijeća Mjesnog odbora Žitnjak s Vijećem Gradske četvrti Peščenica-Žitnjak i Gradskim uredom za mjesnu samoupravu.

c) Zadaci i rokovi

Na osnovi ovih, programom postavljanih ciljeva, Vijeće Mjesnog odbora Žitnjak će u svome radu i na svojim sjednicama tijekom 2026. provoditi proceduralne postupke i donositi odgovarajuće akte u predviđenim rokovima, a naročito o sljedećim pitanjima:

1. Koordinacija i suradnja s Vijećem Gradske četvrti Peščenica-Žitnjak i s predsjednikom Vijeća Gradske četvrti Peščenica-Žitnjak u okviru propisane i opisane procedure (kontinuirano kroz cijelu godinu).
1. Kontinuirano praćenje aktualne komunalne problematike iz Plana komunalnih potreba Mjesnog odbora Žitnjak naselje te, prema složenosti i razini rješavanja predlaganje rješavanja
1. prioriteta:
10. Vijeću Mjesnog odbora Žitnjak
1. Prioriteta za Plan komunalnih aktivnosti:
10. Vijeću Gradske četvrti Peščenica-Žitnjak
1. Složenih i većih komunalnih potreba nadležnim tijelima Grada po propisanoj proceduri (kontinuirano  kroz cijelu godinu).
1. Program održavanja komunalne infrastrukture (kontinuirano kroz cijelu godinu)

1. Davanje mišljenja o prijedlozima akata i programima koja od Vijeća Mjesnog odbora Žitnjak zatraži Vijeće Gradske četvrti Peščenica-Žitnjak ili druga nadležna gradska tijela, te prihvaćanje programa i akata na znanje o kojima navedena tijela informiraju Vijeće Mjesnog odbora Žitnjak (kada bude zatražena i ponuđena).
1. Raspravljanje i donošenje zaključaka na sjednicama Vijeća na osnovi prijedloga stanovnika Mjesnog odbora Žitnjak (kontinuirano kroz cijelu godinu).
1. Predlaganje prioriteta za donošenje Plana komunalnih aktivnosti Gradske četvrti Peščenica-Žitnjak za 2027. (svibanj-prosinac 2026.)
1. Donošenje Plana MKA za 2026. za Mjesni odbor Žitnjak (svibanj-prosinac 2026.)
1. Donošenje Financijskog plana Vijeća Mjesnog odbora Žitnjak za 2026. (siječanj-veljača 2025.)
1. Donošenje Izvješća o radu Vijeća Mjesnog odbora Žitnjak za 2025. (veljača- ožujak).
1. Donošenje Programa rada Vijeća Mjesnog odbora Žitnjak za 2026.(veljača - ožujak)
1. Donošenje Godišnjeg obračuna Vijeća Mjesnog odbora Žitnjak za 2026. (lipanj - prosinac 2025.)
1. Sudjelovanja i predlaganje u donošenju prostornih, urbanističkih i detaljnih planova Grada Zagreba (PUP, GUP, UPU) kada se odnose na prostor Mjesnog odbora Žitnjak (prema dospijeću prijedloga).
1. Raspravljanje, predlaganje i provođenje legalizacije objekata MO Žitnjak.
1. Raspravljanje i predlaganje rješavanja problema o zaštiti okoliša, sigurnosnom i društvenom standardu građana Mjesnog odbora Žitnjak (kontinuirano kroz cijelu godinu).

Izvršenje zadatka u predviđenim rokovima treba shvatiti aproksimativno jer ovise od više činitelja, a naročito o:
0. dosegnutoj razini odvijanja propisanog i opisanog rada Vijeća Mjesnog odbora Žitnjak.
0. suradnji Vijeća Mjesnog odbora Žitnjak s Vijećem Gradske četvrti Peščenica-Žitnjak i s predsjednikom Vijeća Gradske četvrti.
0. suradnji Vijeća Mjesnog odbora s građanima Mjesnog odbora Žitnjak, te o izvršenju proračunskih stavki koje se odnose na Gradski ured za Mjesnu samoupravu Grada Zagreba.


				
KLASA: 024-08/26-03/313
URBROJ: 251-13-11-5/006-26-5

			        Predsjednik Vijeća                                                                                                           
 Mjesnog odbora Žitnjak

Mario Kovačić





Na temelju članka 7. Zaključka o prostorima mjesne samouprave (Službeni glasnik Grada Zagreba 26/25) i članka 38. Pravila Mjesnog odbora Žitnjak, Vijeće Mjesnog odbora Žitnjak na 9. sjednici, 26. veljače 2026., donijelo je


Z A K L J U Č A K
o  redovnom korištenju prostora MS Žitnjak
za potrebe Socijaldemokratske partije Hrvatske - SDP, za održavanje sastanka i tribina

1. Socijaldemokratskoj partiji Hrvatske - SDP, odobrava se redovno korištenje prostora, dvorane, u objektu Mjesnog odbora Žitnjak, Žitnjak 61, u  terminu: svaki utorak u mjesecu u vremenu od 18:00 do 20:00 sati  i teče od 26. veljače 2026. do 31. prosinca 2026.

2. Prostor iz točke 1. ovog zaključka, Socijaldemokratska partija Hrvatske - SDP koristiti će bez naknade.

3. Korisnik se obvezuje da će postupati s pažnjom dobrog gospodara u korištenju prostora, što uključuje čišćenje i pospremanje prostora nakon korištenja. 

4. O redovnom korištenju prostora iz točke 1. ovog zaključka, Gradski ured za mjesnu samoupravu, promet, civilnu zaštitu i sigurnost, Područni odsjek Centar II (Maksimir, Peščenica – Žitnjak i Trnje) izdat će odobrenje o korištenju, a u skladu s ovim zaključkom.



KLASA: 024-08/26-003/313
URBROJ: 251-13-11-5/006-26-5
U Zagrebu, 26. veljače 2026.


Predsjednik Vijeća
Mjesnog odbora Žitnjak

Mario Kovačić




Na temelju članka 99. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora Žitnjak na 9. sjednici, 26. veljače 2026., donijelo je


Z a k l j u č a k  
o komunalnoj problematici (PKP) – Asfaltiranje dijela nogostupa u ulici III. Struge

1.   Vijeće Mjesnog odbora Žitnjak suglasno je sa zahtjevom građana za uređivanjem nogostupa u ulici III. Struge te predlaže Vijeću Gradske četvrti Peščenica-Žitnjak da u Plan komunalnih potreba za iduće razdoblje uvrsti:

· asfaltiranje i uređivanje dijela nogostupa u ulici III. Struge kod k.br. 73

2. Ovaj zaključak dostavit će se Vijeću Gradske četvrti Peščenica-Žitnjak na daljnje postupanje.

Predsjednik Vijeća
Mjesnog odbora Žitnjak

Mario Kovačić




Na temelju članka 99. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora Žitnjak na 9. sjednici, 26. veljače 2026., donijelo je


Z A K L J U Č A K
o uvrštavanju ulice Žitnjak II. odvojak u Program redovnog pranja javnoprometnih površina 
1. Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da zatraži stručni očevid i u okviru svoje nadležnosti pokrene postupak: 

· da se ulica Žitnjak II odvojak uvrsti u plan i program redovnog pranja javnih prometnica
· naime ulica Žitnjak II. odvojak trenutno nije obuhvaćena planom redovnog pranja, što uslijed povećanog intenziteta prometa i specifičnih mikrolokacijskih uvjeta dovodi do nakupljanja prašine. Uvrštavanje ove ulice u redovni ciklus održavanja nužno je radi podizanja razine komunalnog standarda, zaštite zdravlja stanovnika te očuvanje okoliša

2. Ovaj zaključak dostavit će se Vijeću Gradske četvrti Peščenica-Žitnjak na daljnje postupanje.

Predsjednik Vijeća
Mjesnog odbora Žitnjak

   Mario Kovačić



